ລາວ​ກໍານົດ​ເຂດ​ ປ່າ​ສະຫງວນແຫ່ງ​ຊາດ​ພູ​ພະນັງ​ ເພື່ອ​ປ້ອງ​ກັນ​ການ​ລັກລອບ​ຕັດ​ໄມ້​
ທາງການລາວ​ກໍານົດ​ເຂດ​ປ່າ​ສະຫງວນ​ແຫ່ງ​ຊາດ ​ພູ​ພະນັງ​​ເພື່ອ​ປ້ອງ​ກັນ​ການລັກລອບ​ຕັດ​ໄມ້​ທີ່ຜິດກົດໝາຍ.
ທາງການລາວກໍານົດເຂດປ່າສະຫງວນແຫ່ງຊາດພູພະນັງຢ່າງຄັກແນ່ເພື່ອປ້ອງກັນການ ລັກລອບຕັດໄມ້ໂດຍ ບໍ່ໄດ້ຮັບອະນຸຍາດຢ່າງຖືກຕ້ອງຕາມກົດໝາຍ ເຈົ້າໜ້າທີ່ຂັ້ນສູງໃນກົມປ່າໄມ້ ກະຊວງກະສິກໍາ-ປ່າໄມ້ ລາວ ໄດ້ໃຫ້ການຢືນຢັນວ່າການປັກປັນ ແລະກໍານົດ ພື້ນທີ່ຂອງເຂດປ່າສະຫງວນແຫ່ງຊາດພູພະນັງໃນເຂດ ແຂວງວຽງຈັນໄດ້ດໍາເນີນການສໍາເລັດເມື່ອບໍ່ນານມານີ້ ໂດຍສາເຫດສໍາຄັນທີ່ເຮັດໃຫ້ຕ້ອງມີການດໍາເນີນການດັ່ງກ່າວກໍ່ຍ້ອນວ່າເຂດພູພະນັງນັບວ່າ ເປັນພື້ນທີ່ ນຶ່ງທີ່ມີບັນຫາການລັກລອບຕັດໄມ້ເພື່ອການຄ້າໂດຍບໍ່ໄດ້ຮັບອະນຸຍາດຢ່າງ ຖືກຕ້ອງຕາມກົດໝາຍຫຼາຍທີ່ສຸດໃນປະເທດລາວ ນອກຈາກນີ້ ການທີ່ບໍ່ໄດ້ມີການກໍານົດເຂດດ້ວຍການປັກຫຼັກ ໝາຍຢ່າງຊັດເຈນໃນໄລຍະທີ່ຜ່ານມານັ້ນກໍຍັງນັບເປັນອີກສາ ເຫດໜຶ່ງທີ່ເຮັດໃຫ້ປະຊາຊົນໃນພື້ນທີ່ບໍ່ສາມາດຮູ້ໄດ້ວ່າເຂດ ໃດທີ່ເປັນເຂດປ່າສະຫງວນ ແລະ ເຂດໃດເປັນພື້ນທີ່ທີ່ປະ ຊາຊົນສາມາດເຂົ້າໄປທໍາກິນໄດ້ດ້ວຍເຫດນີ້ຈິ່ງເຮັດໃຫ້ເກີດ ມີການບຸກລຸກເຂົ້າໄປໃນເຂດປ່າສະຫງວນແຫ່ງຊາດພູພະນັງ ດັ່ງກ່າວ ເພາະສະນັ້ນ ເພື່ອເປັນການແກ້ໄຂບັນຫາດັ່ງກ່າວ ແລະເປັນ ການປ້ອງກັນບໍ່ໃຫ້ມີການສວຍໂອກາດເຂົ້າໄປລັກລອບຕັດໄມ້ ເພື່ອການຄ້າເຖື່ອນໂດຍກຸ່ມຄົນບໍ່ດີດ້ວຍນັ້ນ ກົມປ່າໄມ້ລາວ ຈຶ່ງໄດ້ດໍາເນີນການກໍານົດເຂດປ່າສະຫງວນແຫ່ງຊາດພູພະນັງດ້ວຍການນໍາໃຊ້ລະດັບຄວາມ ສູງທີ່ເໜືອລະດັບນໍ້າທະເລເປັນເກນໃນການກໍານົດດັ່ງກ່າວ ດັ່ງທີ່ເຈົ້າໜ້າທີ່ຂັ້ນສູງໃນກົມປ່າ ໄມ້ລາວໄດ້ໃຫ້ການຊີ້ແຈງວ່າ: ກ່ອນໜ້ານີ້ ທ່ານ ພູມີ ພູມະນີວົງ, ຫົວໜ້າກວດກາປ່າໄມ້, ກະຊວງກະສິກຳ-ປ່າໄມ້ລາວ ໄດ້ຖະແຫຼງຍອມຮັບວ່າ ການລັກລອບຕັດໄມ້ໂດຍບໍ່ໄດ້ຮັບອະນຸຍາດຢ່າງຖືກຕ້ອງຕາມ ກົດໝາຍນັ້ນ ຍັງຄົງເປັນບັນຫາໃຫຍ່ທີ່ຍາກຕໍ່ການປ້ອງກັນແລະປາບປາມ ທັງນີ້ ກໍເນື່ອງຈາກວ່າ ອຳນາດການປົກຄອງທັ້ງທີ່ຢູ່ໃນສູນ ກາງ ແລະລະດັບທ້ອງຖິ່ນໄດ້ມີການອະນຸຍາດໃຫ້ມີການ ສ້າງຕັ້ງໂຮງເລື່ອຍ ແລະໂຮງງານແປຮູບໄມ້ຈຳນວນຫຼາຍ ຈົນເກີນໄປ ຈຶ່ງເຮັດໃຫ້ຍາກຕໍ່ການທີ່ຈະຄວບຄຸມ ແລະ ກວດກາໄດ້ຢ່າງທົ່ວເຖິງ ແລະໃນຂະນະດຽວກັນຜົນຂອງ ການກວດກາໃນໄລຍະທີ່ຜ່ານມາກໍ່ພົບວ່າ ມີເຈົ້າຂອງກິດ ຈະການຫຼາຍໂຮງງານທີ່ໄດ້ລະເມີດກົດໝາຍດ້ວຍການເຂົ້າ ໄປກ່ຽວຂ້ອງກັບການລັກລອບຕັດໄມ້ເພື່ອນຳເອົາມາປ້ອນໂຮງງານຂອງພວກຕົນອີກດ້ວຍ ທ່ານ ພູມີ ຍັງໄດ້ລາຍງານຕໍ່ກອງປະຊຸມດ້ວຍວ່າໃນຊ່ວງ 6 ເດືອນທີ່ຜ່ານມາຂອງແຜນ ການປະຈຳປີ 2010-2011 ນີ້ກົມກວດກາປ່າໄມ້ສາມາດຢຶດຂອງກາງເປັນໄມ້ທ່ອນໄດ້ຈຳ ນວນ 64,000 ກ່ວາທ່ອນ, ພ້ອມດ້ວຍໄມ້ແປຮູບຫຼາຍກ່ວາ 324,000 ແຜ່ນ, ໄມ້ຄ້ຳແບບ 50 ພັນກ່ວາລຳ, ຍານພະຫານະ 200 ກ່ວາຄັນ, ຈັກສຳລັບຕັດໄມ້ 164 ເຄື່ອງ ແລະມີ ປ່າໄມ້ຖືກບຸກລຸກກ້ວາງກ່ວາ 7,200 ເຮັກຕາ ທັງນີ້ ຈາກການສຳຫຼວດສະພາບປ່າໄມ້ໃນລາວເມື່ອປີ 1992 ພົບວ່າ ລາວມີອັດຕາຄວາມໜາແໜ້ນຂອງປ່າໄມ້ ປົກຫຸ້ມຢູ່ເຖິງ 47% ຂອງພື້ນທີ່ທັງໝົດ ຫາກແຕ່ວ່າອັດ ຕາຄວາມໜາແໜ້ນຂອງປ່າໄມ້ກໍ່ໄດ້ຫຼຸດລົງສູ່ລະດັບ 41% ໃນປີ 2002 ແລະ ໃນປັດຈຸບັນນີ້ກໍເຊື່ອວ່າ ສະພາບປ່າໄມ້ ຂອງລາວຍັງຄົງເຫຼືອຄວາມໜາແໜ້ນຢູ່ພຽງແຕ່ບໍ່ເກີນ 35% ຂອງພື້ນທີ່ທັງໝົດເທົ່ານັ້ນ ເຖິງແມ່ນວ່າທາງການລາວຈະ ເຊື່ອວ່າມີຢູ່ເຖິງ 53% ກໍຕາມ